laion/Wikipedia-Exotic huggingface dataset:
სიუზენ ენტონი

სიუზენ ენტონი (ინგლ. Susan Brownell Anthony; დ. 15 თებერვალი, 1820, ადამსი, მასაჩუსეტსი — გ. 13 მარტი, 1906, როჩესტერი) — ამერიკელი ფემინისტი და ქალთა უფლებებისათვის მებრძოლი აქტივისტი. დაიბადა მასაჩუსეტსის შტატის ქალაქ ადამსში, კვაკერის ოჯახში. განათლება კერძო სკოლაში მიიღო და დაეუფლა პედაგოგის პროფესიას. 1851 წელს სიუზენ ენტონიმ დაიწყო თანამშრომლობა ელისაბედ კედი სტენტონთან და 1852 წელს ერთობლივი ინიციატივით ჩამოაყალიბეს ქალთა საზოგადოება. ორივე ქალბატონი ერთად აწარმოებდა ბრძოლას ქალთა და მამაკაცთა უფლებების თანასწორობისათვის. მას შემდეგ, რაც ამერიკის პრეზიდენტმა აბრაამ ლინკოლმა გამოსცა ემანსიპაციის დეკლარაცია ენტონიმ და სტენტონმა ჩამოაყალიბეს „ქალთა ლიგა“ და თავის გარშემო შემოიკრიბეს ცნობილი ფემინისტები (ერნესტინ როუზი, მატილდა გეიჯი და სხვ.). ლიგა გაუქმდა 1865 წელს, ხოლო ლინკოლნის მიერ აშშ-ში მონობის გაუქმების შემდეგ 1869 წელს ერთობლივად დააარსეს „ქალთა თანასწორუფლებიანობის ეროვნული ასოციაცია“ (“NWSA”), რომელიც კონკურენციას უწევდა კიდევ ერთი ამერიკელი ფემინისტის, ლუსი სტოუნის მიერ დაარსებულ „ამერიკის ქალთა თანასწორუფლებიანობის ასოციაციას“ (“AWSA”), რომელიც იმავე მიზანს ემსახურებოდა, რასაც სტენტონ-ენტონის ასოციაცია. 1892 წელს ორივე ასოციაცია გაერთიანდა და მისი ხელმძღვანელობა დაევალა ელისაბედ კედი სტენტონს, რომელიც ამ ორგანიზაციას 1900 წლამდე ედგა სათავეში. 1868-1870 წლებში სიუზენი და ელისაბედი გამოსცემდნენ ყოველკვირეულ გაზეთს „რევოლუცია“, ხოლო მატილდა გეიჯთან ერთად გამოსცეს ექვსტომეული „ქალთა უფლებების ისტორია“ და ორტომეული „ქალთა ბიბლია“ (1895 და 1898 წლებში). 1898 წელს კი გამოვიდა ელისაბედ კედი სტენტონის ავტობიოგრაფიული წიგნი „80 წელი და ზემოთ: აღორძინება, 1815-1897“, რომელიც უდიდეს მასალას გვაწვდის მისი და არა მარტო მისი მოღვაწეობის შესახებ. ელისაბედ კედი სტენტონი ვიკისაწყობში არის გვერდი თემაზე: სიუზენ ენტონი The Elizabeth Cady Stanton and Susan B. Anthony Papers Project დაარქივებული 2020-02-13 საიტზე Wayback Machine. Susan B. Anthony
ლე-ლინლე

ლე-ლინლე (ფრანგ. Le Linleu) — მთა შაბლეს ალპებში, შვეიცარია–საფრანგეთის საზღვარზე. შვეიცარიის მხარეს, იგი წარმოადგენს რამდენიმე ასეული მეტრის სიმაღლის კედელს, მაგრამ ადვილად დასალაშქრია საფრანგეთის მხრიდან. მაღლიდან იშლება თვალწარმტაცი ხედები. Le Linleu on Summitpost Description on Randalp (french)[მკვდარი ბმული]
ტუ-154

ტუპოლევ ტუ-154 — რუსეთის საშუალო მანძილის სამძრავიანი თვითმფრინავი. დღემდე სტანდარტული მოდელი რუსეთისა და ყოფილი საბჭოთა კავშირის სხვა რესპულიკების საშინაო რეისებისთვის, ასევე ზოგიერთ აღმოსავლეთ ევროპის ქვეყანასა და ირანში. ტუ-154 შემუშავდა პროპელერ-ძრავიანი ტუ-104-ის, და ტურბოპროპელერიანი ანტონოვ ან-10-სა და ილუშინ ილ-18 მოძველებული მოდელების შესაცვლელად. ტუ-154 პირველად გაფრინდა 1968 წლის 4 ოქტომბერს. რეგულარული კომერციული სერვისი 1972 წლის თებერვლიდან დაიწყო, ხოლო წარმოება დაიხურა 2006-ში. ↑ „ავიაკორი ასრულებს ტუპოლევის ტუ-154-ის წარმოებას ბოლო შეკვეთის დამთავრების შემდეგ დაარქივებული 2011-05-21 საიტზე Archive.isCategory:Webarchive template archiveis links.“ ტ. ზაიცევი საერთაშორისო ავიაცია. 30 ივნისი, 2006.
ნიდერჰორნი

ნიდერჰორნი (გერმ. Niderhorn) — მთა ბერნის ალპებში, შვეიცარიაში. მდებარეობს ზვეზიმენის მუნიციპალიტეტის ჩრდილოეთით. აღმართულია ზიმენტალისა და დიმტიგენის ხეობებს შორის. Niderhorn on Hikr
ესპანეთის სეგუნდა დივიზიონი

ესპანეთის სეგუნდა დივიზიონი (ესპ. Segunda División) — მნიშვნელობით მეორე საფეხბურთო ლიგა ესპანეთში. ტურნირი 1929 წლიდან ტარდება და მასში მონაწილეობას იღებს 22 გუნდი. სეზონის ბოლოს სამი გუნდი გადადის პრიმერა დივიზიონში (პირველი ორი პირდაპირ, ხოლო მესამე სავარაუდო გადამსვლელი ირკვევა პლეი-ოფით — მესამე, მეოთხე, მეხუთე და მეექვსე ადგილზე გასული გუნდები ერთმანეთში მართავენ შეხვედრებს, სადაც ირკვევა მათგან საუკეთესო გუნდი, რომელიც უნდა გადავიდეს პრიმერა დივიზიონში), უკანასკნელი ოთხი კი ქვეითდება სეგუნდა დივიზიონ B-ში. ტურნირი დაარსდა 1929 წელს ესპანეთის პროფესიონალური საფეხბურთო ლიგის ეგიდით (ესპ. Liga de Fútbol Profesional, LFP). 2010–11 სეზონიდან ტურნირში 22 გუნდი იღებს მონაწილეობას. 2006 წელს 10 წლით სეგუნდა დივიზიონის ოფიციალური სპონსორი გახდა ბანკი BBVA (Banco Bilbao Vizcaya Argentaria), ლიგას კი სახელი გადაერქვა და 2008 წლის ივნისამდე მას Liga BBVA ერქვა. 2008 წლის ივნისში ლიგას განმეორებით შეეცვალა სახელწოდება და Liga Adelante დაერქვა. 2016 წელს სხვა საბანკო ჯგუფმა — Banco Santander-მა გააფორმა კონტრაქტი ესპანეთის ორივე საფეხბურთო დივიზიონთან და სეგუნდა დივიზიონს ეწოდა La Liga 1|2|3. ოფიციალური საიტი (ესპანური) Spain - List of Second Division Champions ↑ „LaLiga and Santander strike title sponsorship deal“. laliga.es. დაარქივებულია ორიგინალიდან — 2016-07-25. ციტირების თარიღი: 4 ივნისი 2017.
ხუბსუგული

ხუბსუგული (მონღ. Хөвсгөл нуур; Хөвсгөл далай; აგრეთვე კოსოგოლი) — გამდინარე ტბა ჩრდილოეთ მონღოლეთში, რუსეთის სახელმწიფო საზღვრის სიახლოვეს. მდებარეობს მთათაშორის ტექტონიკურ ქვაბულში, ზღვის დონიდან 1645 მ სიმაღლეზე. ფართობი 2620 კმ², წყლის მოცულობა 381 კმ³. უდიდესი სიღრმე 262 მ. მონღოლეთის უღრმესი ტბაა. გადაჭიმულია ჩრდილოეთიდან სამხრეთისაკენ 136 კილომეტრზე. ერთვის დაახლოებით 100-მდე მდინარე და ნაკადული. გამოედინება მდინარე ეგიინ-გოლი (მდინარე სელენგის აუზი). იყინება დეკემბრიდან ივნისამდე. ყინულის სისქე 1,4 მ აღწევს. წყლის ტემპერატურა მერყეობს +10 +14°C ფარგლებში, თუმცა უბეებში წყალი უფრო თბილია. სანაოსნოა. ნავმისადგომებია ხატგალი (სამხრეთით) და ხანხი (ჩრდილოეთით). მდიდარია თევზით. ხუბსუგულის რაიონში არის ფოსფორიტების საბადო. ტბის რაიონი მკაცრად დაცული ეროვნული პარკია, რომელიც მდიდარია ფაუნით. ტურისტული ობიექტია. 2007 წლისათვის ტბის ჩრდილოეთით, ხანხის რაიონში იყო 5, ხოლო სამხრეთით, ხატგალის რაიონში 29 ტურისტული ბაზა. ხუბსუგული — სტატია დიდი რუსული ენციკლოპედიიდან (რუსული) ხუბსუგული — სტატია ენციკლოპედია ბრიტანიკიდან (ინგლისური)
ბერნეზი

ბერნეზი (ფრანგ. Berneuse) — მთა ბერნის ალპების დასავლეთ ნაწილში, შვეიცარიაში. მდებარეობს ვოს კანტონში, ლეზინის მუნიციპალიტეტის თავზე. აღმართულია რონის ხეობის აღმოსავლეთით მდებარე ქედზე. მთის მწვერვალზეე განთავსებულია რესტორანი, რომლამდე მისვლაც საბაგირო გზითაა შესაძლებელი. მოწმენდილ დღეში მოსჩანს ჟენევის ტბაც. Leysin Tourist Office official website Berneuse on Hikr Website for hikers დაარქივებული 2014-10-20 საიტზე Wayback Machine.
ეგიინ-გოლი

ეგიინ-გოლი (მონღ. Эг гол; Эгийн гол) — მდინარე მონღოლეთში, მდინარე სელენგის მარცხენა შენაკადი. სიგრძე 475 კმ, აუზის ფართობი 49 100 კმ². გამოედინება ხუბსუგულის ტბიდან ზღვის დონიდან 1645 მ სიმაღლეზე; მიედინება ფართო ხეობაში, მთა-ბორცვიან ტერიტორიაზე, სადაც ქმნის მრავალრიცხოვან ჭორომებს. მარცხნიდან ერთვის უურე-გოლი. გაზაფხულზე წყალუხვია, ზაფხულში იცის წვიმებით გამოწვეული წყალმოვარდნა. წყლის საშუალო ხარჯი შესართავიდან 40 კილომეტრზე დაახლოებით 100 მ³/წმ. იყინება 5-6 თვით. არის თევზი. 1990-იან წლებში დაგეგმილი იყო ჰესის აშენება, თუმცა ჩანაფიქრი არ განხორციელებულა. ეგიინ-გოლი – დიდი საბჭოთა ენციკლოპედია[მკვდარი ბმული] (რუსული)
უურე-გოლი

უურე-გოლი (მონღ. Үүр гол) — მდინარე ჩრდილოეთ მონღოლეთში. ეგიინ-გოლის მარცხენა შენაკადი. სიგრძე 331 კმ, აუზის ფართობი 12 300 კმ². სათავე აქვს აღმოსავლეთ საიანის სამხრეთ კალთაზე, ზღვის დონიდან 1368 მ სიმაღლეზე. შესართავი 1099 მეტრზეა. მეტწილად მიედინება მთათაშუა ხეობაში. გაზაფხულზე წყალუხვია, ზაფხულში იცის წვიმებით გამოწვეული წყალმოვარდნა. ზამთარში იყინება. უურე-გოლი – დიდი საბჭოთა ენციკლოპედია[მკვდარი ბმული] (რუსული)
ნიკა ძალამიძე

ნიკა ძალამიძე (დ. 6 იანვარი, 1992; თბილისი) — ქართველი ფეხბურთელი, ბელოსტოკის „იაგელონიას“ შემტევი ნახევარმცველი. 2009 წლის 18 დეკემბერს მოსკოვის „ცსკა“-ში 17 წლის ქართველი ფეხბურთელი იჯარის წესით გადავიდა ზუგდიდის „ბაიადან“. 2011 წლის თებერვალში ძალამიძე იჯარით გადავიდა ლოძის „ვიძევში“ ერთი წლით. ძალამიძე იყო საქართველოს 17, 19 და 21 წლამდელთა ნაკრებების წევრი. საქართველოს ეროვნულ ნაკრებში ჩატარებული აქვს 4 მატჩი. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი უეფა-ს ოფიციალურ საიტზე პროფილი 90minut.pl-ზე (პოლონური) პროფილი იაგიელონიას ოფიციალურ საიტზე დაარქივებული 2014-01-07 საიტზე Wayback Machine. (პოლონური) ↑ ЦСКА арендовал грузинского полузащитника, на которого претендовал "Спартак" დაარქივებული 2009-12-19 საიტზე Wayback Machine. ; Soccer.ru, 18 December 2009 (რუსული) ↑ ძალამიძე ცსკა-ში იჯარით წავიდა; „მსოფლიო სპორტი“, 18 დეკემბერი 2009 ↑ Widzew wypożyczył gruzińskiego pomocnika დაარქივებული 2012-03-14 საიტზე Wayback Machine. 14.02.2011, futbolnews.pl
ალექსანდრე გურული

ალექსანდრე 'სანდრო' გურული (დ. 9 ნოემბერი, 1985, ბათუმი) — ქართველი ფეხბურთელი, ფრანგული „სენტ-ომერის“ ნახევარმცველი. 2008 წლის ზაფხულის სატრანსფერო ფანჯრის დროს ის შეიძინა უკრაინულმა „კარპატმა“. კლუბში გატარებულ პირველ სეზონში მან 22 მატჩში მიიღო მონაწილეობა და გაიტანა ერთი გოლი. შემდეგ დაბრუნდა სამშობლოში და ითამაშა სამ კლუბში: გორის „დილაში“, ბათუმის „დინამოსა“ და „ზესტაფონში“, ეს უკანასკნელი 2013 წელს თავისუფალი აგენტის სტატუსით დატოვა, ზამთრის სატრანსფერო ფანჯრისას იგი შეუერთდა ბელარუსის კლუბ „შახტიორს“, რომელთან ერთადაც პირველივე სეზონში შეძლო თასის მოგება. ის არის ყოფილი ქართველი ფეხბურთელის, გია გურულის შვილი. საქართველოს თასი გამარჯვებული (1): 2011/2012 ბელარუსის თასი გამარჯვებული (1): 2013/2014 პროფილი Transfermarkt-ზე (ინგლისური) პროფილი Soccerway-ზე (ინგლისური) უკრაინის პრემიერლიგის საიტი დაარქივებული 2012-10-13 საიტზე Wayback Machine. (რუსული) პროფილი შახტიორის ოფიციალურ საიტზე[მკვდარი ბმული] (რუსული)
გია გრიგალავა

გია გრიგალავა (დ. 5 აგვისტო, 1989, ქუთაისი) — ქართველი ფეხბურთელი, თამაშობდა მცველის პოზიციაზე. გია გრიგალავა დაიბადა 1989 წლის 5 აგვისტოს ქუთაისში. მისი მამა, ალექსანდრე გრიგალავა იყო საბჭოთა კავშირის სამგზის ჩემპიონი რაგბიში. მეოთხე კლასამდე სწავლობდა მარტვილში, ქვემო ნაგვაზავოს საჯარო სკოლაში. 8 წლის ასაკში გია ოჯახთან ერთად გადავიდა დონის როსტოვში. 9 წლის ასაკში დაიწყო ფეხბურთის თამაში როსტოვის „ლოკომოტივში“. გრიგალავა 2006 წელს გადავიდა საფეხბურთო კლუბ „როსტოვის“ დუბლებში. მისი დებიუტი რუსეთის პრემიერლიგაში შედგა 2007 წელს. 2010 წლის იანვარში სკა-დან იჯარით გადავიდა „როსტოვში“. 2009 წლის აპრილიდან 2009 წლის დეკემბრამდე იჯარით იმყოფებოდა საფეხბურთო კლუბ „მოსკოვში“. 2011 წელს გადავიდა ნიჟნი ნოვგოროდის „ვოლგაში“, 2013 წლის აგვისტოდან იცავდა მაჰაჩყალის „ანჟის“ ღირსებას. 2015 წლის თებერვალში გრიგალავამ კლუბი აკრძალული პრეპარატების მიღებასთან დაკავშირებული სკანდალის გამო დატოვა. გრიგალავას ერთი მატჩი აქვს ჩატარებული რუსეთის 21-წლამდელთა ნაკრებში 2011 წლის ევროპის 21 წლამდელთა ჩემპიონატის საკვალიფიკაციო ეტაპზე. 2011 წლის 3 ივნისს მისი დებიუტი შედგა საქართველოს ეროვნულ ნაკრებში ხორვატიასთან ევრო 2012-ის შესარჩევ მატჩში. ვიკისაწყობში არის გვერდი თემაზე: გია გრიგალავა პროფილი საქართველოს ფეხბურთის ფედერაციის ოფიციალურ საიტზე პროფილი რუსეთის ფეხბურთის ფედერაციის საიტზე ↑ Фарерские острова 1–0 Россия / Отборочный матч молодежного ЧЕ-2011 и Олимпиады-2012 ↑ Croatia 2–1 Georgia / UEFA European Championship Qualifiers ↑ Croatia 2–1 Georgia / Venue Stadion Poljud (Split)
ფატიმა ზაჰრა

ფატიმა (არაბ. فاطمة; (დ. 605 ან 615 – გ. 633) — მუჰამედისა და ხადიდჯას ქალიშვილი, ალი იბნ აბუ ტალიბის ცოლი, ხასან იბნ ალის და ხუსეინ იბნ ალის დედა, ერთ-ერთი ახლ ალ-ბაიტის ხუთეულიდან. ის წარმოადგენს მუსლიმთა თაყვანისცემის საგანს, რადგან ის გვერდით ედგა მამამისს და ყველა სირთულის დაძლევაში ეხმარებოდა. ასევე მისი მეუღლის და ორი შვილის ისტორიული მნიშვნელობის გამო, ასევე ის ერთადერთია მუჰამედის ოჯახიდან რომელმაც მას შთამომავლები დაუტოვა. Parsa, Forough (فروغ پارسا) (2006). „Fatima Zahra Salaamullah Alayha in the works of Orientalists" (فاطمهٔ زهرا سلام‌الله علیها در آثار خاورشناسان)“. Nashr-e Dānesh. 22 (1). 0259-9090. (In Persian) Tahir-ul-Qadri, Muhammad (2006). Virtues of Sayyedah Fatimah. Minhaj-ul-Quran Publications. ISBN 969-32-0225-2.  The Life of Fatimah დაარქივებული 2013-03-27 საიტზე Wayback Machine. Fatimah al-Ma`sumah (as): a role model for men and women ↑ 1.0 1.1 1.2 "Fatimah", Encyclopaedia of Islam. Brill Online. ↑ Ordoni (1990) pp.42-45
აკაკი ხუბუტია

აკაკი ხუბუტია (დ. 17 მარტი, 1986, სოხუმი) — ქართველი ფეხბურთელი, ბერძნული „კერკირისა“ და საქართველოს ეროვნული ნაკრების ცენტრალური მცველი. პროფესიონალური კარიერა დაიწყო ბელარუსულ „ზვეზდა BGU-ში“. „გაზ მეთანში“ გადავიდა 2009 წელს. 2011-2012 წლებში იჯარით თამაშობდა თურქულ „სამსუნსპორში“. 2013-2014 წლებში კი სარანსკის „მორდოვიაში“. 2014 წლის ივლისში ისრაელის საფეხბურთო კლუბ ფეთახ-თიკვის „ჰაპოელში“ ჩაირიცხა, ამავე წლის სექტემბერში კლუბი დატოვა. ზამთრის სატრანსფერო ფანჯრის გაღებამდე უკლუბოდ იყო, შემდეგ კი საბერძნეთის ქალაქ კერკირის ამავე სახელწოდების მქონდე კლუბში ჩაირიცხა. პროფილი playerhistory.com-ზე პროფილი Liga1.ro-ზე დაარქივებული 2011-10-04 საიტზე Wayback Machine. პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ საქართველოს ნაკრების მცველი აკაკი ხუბუტია კარიერას ისრაელში გააგრძელებს[მკვდარი ბმული], საინფორმაციო სააგენტო „http://sportall.ge/“[მკვდარი ბმული], 12 აგვისტო, 2014. ↑ აკაკი ხუბუტიამ ბერძნულ "კერკირასთან" 6-თვიანი კონტრაქტი გააფორმა, საინფორმაციო სააგენტო „http://sportall.ge/“[მკვდარი ბმული], 22 იანვარი, 2015.
ირაკლი სირბილაძე

ირაკლი სირბილაძე (დ. 27 სექტემბერი, 1982, თბილისი) — ქართველი ფეხბურთელი, ფინური ტურკუს „ინტერისა“ და საქართველოს ეროვნული ნაკრების თავდამსხმელი. პროფესიონალური კარიერა დაიწყო თბილისის „ლოკომოტივში“ 2001 წელს. ლოკომოტივი თბილისი საქართველოს თასი გამარჯვებული (2): 2001/2002, 2004/2005 მეტალურგი რუსთავი უმაღლესი ლიგა ჩემპიონი (1): 2006/2007 კპვ კოკოლა იკონენი წლის ფეხბურთელი (2010) იკონენი ბომბარდირი 2010 (16 გოლი) ინტერი ტურკუ ვეიკაუსლიგა ბომბარდირი 2012 (17 გოლი) პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ინტერის ოფიციალურ საიტზე დაარქივებული 2013-08-12 საიტზე Wayback Machine. (ფინური)
საზღვარი

საზღვარი — ფაქტობრივი ან წარმოსახვითი ხაზი. საზღვარი — ყველა წერტილის სიმრავლე საჰაერო საზღვარი — პირობითი ვერტიკალური სიბრტყე ფიზიკურ-გეოგრაფიული საზღვარი — ხაზი ან გარდამავალი ზოლი სახელმწიფო საზღვარი — ფაქტობრივი თუ წარმოსახვითი ხაზი
პუანტ-დე-ბელვიუ

პუანტ-დე-ბელვიუ (ფრანგ. Pointe de Bellevue) — მთა შაბლეს ალპებში, შვეიცარიაში. მდებარეობს ვალეს კანტონში; გადაჰყურებს ქალაქ მონტეს. მწვერვალი ზღვის დონიდან 2 042 მერტს აღწევს. Pointe de Bellevue on Summitpost
მოლეზონი

მოლეზონი (ფრანგ. Le Moléson) — მთა ბერნის ალპებში, შვეიცარიაში. მდებარეობს ფრიბურის კანტონში, ზღვის დონიდან 2 002 მეტრზე. მწვერვალის სიახლოვეს მდებარეობს საბაგირო გზის სადგური და მეტეოროლოგიური სადგური. Moléson on Hikr Moléson cable car
მონტე-ტამარო

მონტე-ტამარო (იტალ. Monte Tamaro) — მთა ლუგანოს პრეალპებში, შვეიცარიის ტიჩინოს კანტონში; გადაჰყურებს ლაგო-მაჯორეს ტბას. ზღვის დონიდან 1 962 მ სიმაღლით იგი ლაგო-მაჯორესა და ლუგანოს ტბებს შორის მდებარე ქედის უმაღლესი მწვერვალია. ვიკისაწყობში არის გვერდი თემაზე: მონტე-ტამარო Monte Tamaro cable car დაარქივებული 2008-10-14 საიტზე Wayback Machine. Monte Tamaro on Hikr
ფრონალპშტოკი

ფრონალპშტოკი (გერმ. Fronalpstock) — მთა გლარნის ალპებში, შვეიცარიაში. მდებარეობს შვიცის კანტონში, ზღვის დონიდან 1 922 მეტრზე, მწვერვალზე ასვლა შესაძლებელია ახლომდებარე სოფელ შტოოსიდან, საბაგირო გზით. ვიკისაწყობში არის გვერდი თემაზე: ფრონალპშტოკი Fronalpstock myswitzerland.com Fronalpstock on Hikr
გროსერ-მითენი

გროსერ-მითენი (გერმ. Grosser Mythen) — მთა შვეიცარიის ალპებში. მდებარეობს ცენტრალურ შვეიცარიაში, ქალაქ შვიცის სიახლოვეს. მწვერვალზე ასვლა შესაძლებელია სპეციალური ბილიკით, რომელიც მხოლოდ ზაფხულის თვეებშია ღია. ვიკისაწყობში არის გვერდი თემაზე: გროსერ-მითენი Grosser Mythen on Hikr
შტანზერჰორნი

შტანზერჰორნი (გერმ. Stanserhorn) — მთა ურნერის ალპებში, შვეიცარიაში. მდებარეობს ნიდვალდენის კანტონში, ობვალდენის კანტონთან საზღვრის სიახლოვეს, ზღვის დონიდან 1898 მეტრზე. 1893 წელს, გაიხსნა ფუნიკულიორის გზა, რომელსაც ხალხი მწვერვალზე უნდა აეყვანა. მისი ზედა ნაწილი 1970–იან წლებში საბაგირო გზამ ჩაანაცვლა. მწვერვალიდან შესაძლებელია საფრანგეთის ელზასის ტერიტორიისა და გერმანიის შვარცვალდის ტყის დანახვაც კი. 2001 წელს, მწვერვალზე გაიხსნა რესტორანი. 2012 წლის 29 ივნისს გაიხსნა ახალი საბაგირო, რომლის ტევადობაც 60 კაცია. ხედი შტანზეჰორნიდან Official Home page Pictures Stanserhorn დაარქივებული 2015-04-02 საიტზე Wayback Machine. Stanserhorn-Bahn დაარქივებული 2020-11-26 საიტზე Wayback Machine. ↑ ოფიციალური ვებ-გვერდი
სებასტიან კელი

სებასტიან ვალტერ კელი (გერმ. Sebastian Kehl; დ. 13 თებერვალი, 1980) — გერმანელი ფეხბურთელი, „დორტმუნდის ბორუსიას“ დაცვითი ნახევარმცველი. კელი არის ცაცია და ზოგჯერ თამაშობდა მარცხენა მცველის პოზიციაზე. კელს ჰყავს მეგობარი გოგონა, რომელთანაც ჰყავს ორი შვილი. დაიბადა ფულდაში, დასავლეთ გერმანიაში. „დორტმუნდის ბორუსიას“ შეუერთდა 2001 წელს და ამ მომენტისთვის 220-ზე მეტ მატჩში აქვს მონაწილეობა მიღებული. კელი არის ერთ-ერთი წამყვანი ფეხბურთელი კლუბში, მიუხედავად იმისა, რომ ბევრი ტრავმა აქვს მიღებული კარიერის განმავლობაში. გერმანიის ეროვნულ ნაკრებში კელის დებიუტი შედგა 2001 წლის 29 მაისს სლოვაკეთთან მატჩში. ნაკრების მაისურით ჩატარებული აქვს 31 მატჩი და გატანილი აქვს 3 გოლი. კელი არის 2002 წლის მსოფლიო ჩემპიონატის ვერცხლის და 2006 წლის მსოფლიო ჩემპიონატის ბრინჯაოს პრიზიორი. ბორუსია დორტმუნდი ბუნდესლიგა (3): 2001–02, 2010–11, 2011–12 გერმანიის თასი (1): 2011–12 გერმანია მსოფლიო ჩემპიონატი მეორე ადგილი (1): 2002 მსოფლიო ჩემპიონატი მესამე ადგილი (1): 2006 კონფედერაციის თასი მესამე ადგილი (1): 2005 ოფიციალური საიტი (გერმანული) ↑ FIFA World Cup Germany 2006 – List of players (PDF). FIFA.com. დაარქივებულია ორიგინალიდან — 2013-11-05. ციტირების თარიღი: 26 ივლისი, 2013. ↑ FIFA World Cup Germany 2006 – List of players (PDF). FIFA.com. დაარქივებულია ორიგინალიდან — 5 ნოემბერი 2013. ციტირების თარიღი: 26 July 2013. ↑ Sebastian Kehl. Soccerway. Global Sports Media. ციტირების თარიღი: 18 October 2011. ↑ Arnhold, Matthias. (Matthias Arnhold) Sebastian Kehl - International Appearances. RSSSF. ციტირების თარიღი: 1 March 2012.
სვენ ბენდერი

სვენ ბენდერი (Sven Bender; დ. 27 აპრილი, 1989) — გერმანელი ფეხბურთელი, გერმანიის ბუნდესლიგის კლუბ „ბაიერის“ ნახევარმცველი. დაიბადა როზენჰაიმში, ბავარიაში. მისი ტყუპისცალი, ლარს ბენდერი, ასევე თამაშობს „ლევერკუზენის ბაიერში“. სვენ ბენდერი „დორტმუნდის ბორუსიას“ შეუერთდა 2009 წელს და 2017 წელს დატოვა კლუბი და ოთხწლიანი კონტრაქტი გააფორმა ლევერკუზენის ბაიერთან. ↑ შეიცავს გერმანიის თასს და სუპერთასს ↑ შეიცავს ჩემპიონთა ლიგას და ევროპის ლიგას ბორუსია დორტმუნდი ბუნდესლიგა (2): 2010–11, 2011–12 გერმანიის თასი (1): 2011–12 ევროპის 19 წლამდე ფეხბურთელთა ჩემპიონატი (1): 2008 გერმანიის ეროვნული ნაკრების პროფილი[მკვდარი ბმული] (გერმანული) სვენ ბენდერი transfermarkt.de-ზე (გერმანული) სვენ ბენდერი — ფიფას ჩანაწერი[დაარქივებული] Sven Bender — სტატისტიკა საიტზე Soccerbase.com (ინგლისური) ESPN Soccernet profile[მკვდარი ბმული] ↑ Sven Bender swaps Borussia Dortmund for Bayer Leverkusen (13 July 2017). ციტირების თარიღი: 13 July 2017. ↑ Sven Bender. Soccerway. Global Sports Media. ციტირების თარიღი: 2 October 2011.
მორიც ლაიტნერი

მორიც მილნერი (გერმ. Moritz Leitner; დ. 8 დეკემბერი, 1992) — გერმანელი ფეხბურთელი, ბუნდესლიგის კლუბ „დორტმუნდის ბორუსიას“ ნახევარმცველი. ნათამაშები აქვს „მიუნხენ 1860-ში“ და „აუგსბურგში“. პროფესიონალური დებიუტი ჰქონდა მიუნხენ 1860-ის შემადგენლობაში 2010 წლის 14 აგვისტოს გერმანიის თასის მატჩში, სადაც ის შეცვლაზე შევიდა მოედანზე. 2011 წლის იანვარში ის შეუერთდა „დორტმუნდის ბორუსიას“, შემდეგ კი იჯარით გადავიდა „აუგსბურგში“. ბორუსია დორტმუნდი ბუნდესლიგა (1): 2011–12 გერმანიის თასი (1): 2011–12 მორიც ლაიტნერის საიტი მორიც ლაიტნერის პროფილი დაარქივებული 2012-10-23 საიტზე Wayback Machine.
მარიო გეცე

მარიო გეცე (გერმ. Mario Götze; დ. 3 ივნისი, 1992, მემინგენი) — გერმანელი ფეხბურთელი, ერედივიზიას კლუბ „პსვ“-სა და გერმანიის ეროვნული ნაკრების შემტევი ნახევარმცველი. ის ასევე თამაშობს მარჯვენა და მარცხენა ნახევარმცველის პოზიციაზე. გეცე არის „დორტმუნდის ბორუსიას“ ახალგაზრდული აკადემიის აღზრდილი. მისი დებიუტი ბუნდესლიგაში შედგა 2009 წლის 21 ნოემბერს „მაინც 05-თან“ ფრედ, 0-0 დასრულებულ მატჩში, სადაც ის შეცვლაზე შევიდა მოედანზე 88-ე წუთზე. გერმანიის ეროვნულ ნაკრებში გეცეს დებიუტი შედგა 2010 წლის 17 ნოემბერს შვედეთთან მატჩში. ეროვნული ნაკრების მაისურით პირველი გოლი გაიტანა ბრაზილიასთან 3-2 მოგებულ მატჩში. მაშინ ის იყო 19 წლის და 68 დღის და გახდა ყველაზე ახალგაზრდა ფეხბურთელი გერმანიის ნაკრებში ომისშემდგომ კლაუს სტიურმერთან ერთად, რომელმაც 1954 წელს გაიტანა გოლი საფრანგეთთან მატჩში. მონაწილეობა მიიღო 2014 წლის მუნდიალზე და გუნდთან ერთად მოიპოვა მსოფლიო ჩემპიონის ტიტული. ფინალურ მატჩში დამატებითი დროის მიწურულს გაიტანა მატჩის ერთადერთი გოლი და დასახელდა ფინალის საუკეთესო ფეხბურთელად. განახლდა: 21 ნოემბერი 2012. განახლდა: 21 ნოემბერი 2012. ბორუსია დორტმუნდი ბუნდესლიგა (2): 2010–11, 2011–12 გერმანიის თასი (1): 2011–12 ევროპის 17 წლამდელთა ჩემპიონი (1): 2009 მსოფლიო ჩემპიონი (1): 2014 ფრიც ვოლტერის მედალი 2009 ოქრო (U17) ფრიც ვოლტერის მედალი 2010 ოქრო (U18) „კიკერის“ წლის გუნდის წევრი (2010–11) ოქროს ბიჭის ჯილდო: 2011 შეგიძლიათ იხილოთ მედიაფაილები თემაზე „მარიო გეცე“ ვიკისაწყობში. ოფიციალური საიტი (გერმანული) მარიო გეცე — ფიფას ჩანაწერი[დაარქივებული] მარიო გეცე – უეფას ჩანაწერი (ინგლისური) მარიო გეცე Twitter-ზე ↑ Götze, Mario German. kicker. ციტირების თარიღი: 18 აგვისტო, 2014. ↑ Götze, Mario German. kicker. ციტირების თარიღი: 18 აგვისტო, 2014. ↑ Götze, Mario German. kicker. ციტირების თარიღი: 18 აგვისტო, 2014. ↑ Götze, Mario German. kicker. ციტირების თარიღი: 18 აგვისტო, 2014. ↑ Götze, Mario German. kicker. ციტირების თარიღი: 18 აგვისტო, 2014. ↑ „Bayern im Finale – Guangzhou kein Prüfstein“. kicker (German). 17 დეკემბერი, 2013. ციტირების თარიღი: 11 მარტი, 2014. შეამოწმეთ თარიღის პარამეტრი |accessdate= და |date=-ში (დახმარება) ↑ Mario Götze » Club matches. World Football. ციტირების თარიღი: 1 იანვარი, 2016. ↑ Götze, Mario German. kicker. ციტირების თარიღი: 16 მაისი, 2015. ↑ Mario Götze de. ციტირების თარიღი: 14 მაისი, 2016 ↑ Joker Bendtner ist zweimal zur Stelle de (1 აგვისტო, 2015). ციტირების თარიღი: 1 აგვისტო, 2015 ↑ Mario Götze de. ციტირების თარიღი: 2 ოქტომბერი, 2016
აწყურის ტაძარი

აწყურის ტაძარი — ეკლესია მდებარეობს სამცხე-ჯავახეთის მხარის ახალციხის მუნიციპალიტეტში სოფ. აწყურის ტერიტორიაზე. დღეისათვის შემორჩენილია გუმბათოვანი ტაძრის ნანგრევები (გაირჩევა ორი ფენა - X-XI და XIII-XIV სს.). ფართობით იგი ყველაზე დიდი ეკლესია ყოფილა მთელ საქართველოში. გუმბათი და ყველა კამარა ჩამოქცეულია, დანგრეულია კედლის ზედა ნაწილებიც. საკურთხეველსა და მის ორსავე მხარეზე მდებარე სათავსებს სადიაკვნესა და სამკვეთლოს აღმოსავლეთით გამოშვერილი წახნაგოვანი კედლები ჰქონდა. შიგნით გადარჩენილია მორთულობის ფრაგმენტები - კედლის სვეტები ბურთულებიანი თავსამკაულებით; საკურთხევლის კედლის გარეპირის მორთულობა და სხვა, მოწმობს, რომ შენობის ეს ნაწილი XIII საუკუნეზე უფრო ადრინდელია. აწყურის ტაძარი ბევრჯერ დაზიანებულა მიწისძვრებით და კვლავ აღუდგენიათ. როგორც ჩანს, ძეგლი ოსმალთა ბატონობის ბოლო წლებში საბოლოოდ დანგრეულა. 2016 წელს დაიწყო ტაძრის რეაბილიტაციის პროცესი. ვ. ბერიძე, სამცხის ხუროთმოძღვრული ძეგლები, თბ., 1970  კულტურული მემკვიდრეობის პორტალი, № 9396 აწყური დაარქივებული 2016-08-02 საიტზე Wayback Machine. აწყურის ღვთისმშობლის მიძინების სახელობის ეკლესია ბიბლიოგრაფია აწყურის ღვთისმშობლის ტაძარზე ↑ ვ. ბერიძე, სამცხის ხუროთმოძღვრული ძეგლები, თბ., 1970, გვ., 51 ↑ აღმოჩენა აწყურის ღვთისმშობლის ტაძართან YouTube-ზე
ნანაანთ წმინდა ნიკოლოზის ეკლესია

ნანაანთ წმინდა ნიკოლოზის ეკლესია — ეკლესია კასპის მუნიციპალიტეტის სოფელ საკორინთლოში. მდებარეობს სოფლის სამხრეთ-დასავლეთით. თარიღდება XVIII საუკუნით. ეკლესია დარბაზულია (6,5 X 4,4 მ), ნაგებია რიყის ქვითა და აგურით. შესასვლელი სამხრეთიდანაა. აფსიდში ორი სარკმელია ერთმანეთის თავზე, მარცხნივ ოთხკუთხა ნიშია. დარბაზის სამხრეთ კედელში ერთი სარკმელია. დარბაზი კამარით გადახურული და შელესილი ყოფილა. ეკლესიას კრამიტის ორფერდა სახურავი ჰქონია. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 190-191.
ქარის საყდარი

ქარის საყდარი — ეკლესია კასპის მუნიციპალიტეტის სოფელ საკორინთლოში. მდებარეობს სოფლის ჩრდილო-დასავლეთით, მაღალი მთის ფერდობზე. თარიღდება XVIII საუკუნით. ეკლესია დარბაზულია (7,3 X 4,95 მ), ნაგებია რიყის ქვით, გამოყენებულია თლილი ქვაც. შესასვლელი სამხრეთიდანაა. ნალისებრ აფსიდის ღერძზე ვიწრო თაღოვანი სარკმელია, გვერდებზე - მცირე ზომის სწორკუთხა ნიშები. აფსიდის სარკმლის ქვეშ სატრაპეზო ქვა დგას. დარბაზი გადახურულია რიყის ქვით ნაგები ცილინდრული კამარით. კამარის თლილი ქვის საბჯენი თაღი გრძივი კედლების შეკიდულ პილასტრებს ეყრდნობა. ეკლესიას სამხრეთით მინაშენი (3,8 X 4,9 მ) აქვს. შესასვლელი დასავლეთიდანაა. აღმოსავლეთით და სამხრეთით თითო სარკმელია. მინაშენიც ცილინდრული კამარითაა გადახურული. კამარა სამხრეთით კედელს ეყრდნობა, ჩრდილოეთით - სვეტზე გადასულ ორ თაღს. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 191. ქარის საყდარი[მკვდარი ბმული]